ብዙሓት ቋንቋታት ትመልኽ። ብዙሕ ነገራት ትመሃርን ትፈልጥን። ምልኣት ጥዕና ተስተማቕር። ብጐበዝካ ትነብር። ሰባት ብቁንጅናኻ ይግረሙን የድንቑኻን። ዝተኸደንካ እንተ ተኸደንካ የጸብቐልካ። ወዘተ.፣ እዚ ግና ግዜያዊ እዩ፣ ከምዚ ህይወት ስቓይ ከምጽኣልና ይኽእል፣ መሳቱና። መሓዙትና። ኣሪጎምን ሓሚሞምን ክሞቱ በብሓደ ክውድኡ ንርእይ፣ ካብኦም ብምፍልላይና ንሓዝን፣ ዝወለድናዮም ደቅና ኣሪጎም ክንዲ ኣቦሓጎታትና ኰይኖም ንዕዘቦም፣ ፍቕሪ ከነስተማቕር ንኽእል ንኸውን፡ ግን መወዳእታ ዘይብሉ ፍቕሪ እዩ፣ ምኽንያቱ እቶም ነፍቅሮም ወይ ዘፍቅሩና ኣሪጎም ክሞቱ ስለ ዝኽእሉ፣ ናተይ ኢልካ እትሕበነሉ ወይ ትዓግበሉ ነገር የለን፣ ኣብ ጕዕዞ ህይወትካ ብዙሓት ነገራት ክትከስር ትግደድ ኢኻ፣ ዝነበረካ ህይወት ትምነየሉ እዋን ስለ ዝመጽእ፡ ኣብ ሓደ ዕድመ ምንባር ሕማቕ ምዃኑ ትግንዘብ፣ ኣቦታትና'ውን እንተ ዀነ። ጽዉጽዋይ ነጊሮም ምስ ወዲኡ "ነዚኣ ዝረስዐ ሞት ትረስዓዮ።" ክብሉና ሓቆም እዮም፣